Tytti Isohookana-Asunmaa
Tytti Isohookana-Asunmaa (sündinud 18. veebruaril 1947 Haukipudases) on Soome poliitik. Ta oli 26. aprillist 1991 kuni 12. aprillini 1995 kultuuriminister Esko Aho valitsuses. Ta kuulub Soome Keskerakonda. Ta oli Eduskunna liige 1983–2003. Tytti Isohookana-Asunmaa on riigiteaduste doktor. Ta on töötanud Oulu ülikooli ajaloo ja ühiskonnateaduste lektori ja dotsendina.